עמיר ריטוב

עמיר ריטוב (נולד ב-1952) הוא ראש מועצה אזורית לב השרון מאז שנת 2007 ולשעבר יושב ראש מרכז המועצות האזוריות.

ביוגרפיה 
ריטוב גדל והתחנך בזכרון יעקב.

ריטוב נבחר לראשונה לתפקיד בשנת 2007 עם למעלה מ-50% תמיכה. באוקטובר 2018 נבחר שוב לתפקיד עם כ-42% מקולות הבוחרים.

ריטוב פעל לקדם את הקמתו של כביש 561, שאמור לחבר את הכבישים 2 ו-4.

מרכז הרשויות האזוריות 
בשנים 2017–2019 כיהן כיושב ראש מרכז המועצות האזוריות, לאחר פטירתו של יושב הראש שמואל ריפמן. בנוסף על כך, ריטוב כיהן כיושב ראש ועדת התכנון של המרכז. בזמן כהונתו, מרכז המועצות האזוריות התמודד עם כמספר אתגרים תכנוניים ברחבי הארץ, במיוחד אל מול העיריות השונות. בנוסף על כך, ריטוב היה מבין המתנגדים לתשלום שכר לחברי מועצות ברשויות המקומיות. בינואר 2019 ראש מועצה אזורית מרחבים שי חג'ג' נבחר להחליפו. זוהי הייתה הפעם הראשונה ששני מועמדים התמודדו על תפקיד זה.

פוליטיקה ארצית 
בבחירות לכנסת ה-22 שהתקיימו בספטמבר 2019 ריטוב התמודד במקום ה-15 ברשימת העבודה-גשר לאחר ששוריין על ידי יושב ראש העבודה עמיר פרץ. הרשימה קיבלה כשישה מושבים וריטוב לא נכנס לכנסת. בבחירות לכנסת ה-23 מוקם ריטוב במקום ה-25 ברשימת העבודה-גשר-מרצ, ושנית לא נבחר לאחר שהרשימה קיבלה כ-7 מושבים. לאחר הבחירות היה מתומכי כניסת העבודה לממשלה השלושים וחמש. בבחירות לכנסת ה-24 כבר לא היה מועמד לכנסת.

חיים אישיים 
ריטוב נשוי לאיריס, אב לארבעה ילדים, מתגורר במושב חרות בגוש תל-מונד, נכדם של יהושע וציפורה ריטוב, ממיסדי המושב.

הערות שוליים 

ראשי מועצות אזוריות בישראל
פעילי מפלגת העבודה
חרות (מושב): אישים
ראשי רשויות מקומיות מטעם העבודה
ישראלים שנולדו ב-1952